Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na zriadenie Medzirezortnej komisie pre koordináciu spolupráce v oblasti boja proti falšovaniu a autorskému pirátstvu 

Spôsob pripomienkového konania |
Počet vznesených pripomienok, z toho zásadných | 38  / 2
Počet vyhodnotených pripomienok | 38
Počet akceptovaných pripomienok, z toho zásadných | 32  / 2
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 3  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Generálna prokuratúra Slovenskej republiky | 11 (11o,0z) | | |
3 . | Ústredie práce, sociálnych vecí a rodiny | | | | x
4 . | Centrum pre medzinárodnoprávnu ochranu detí a mládeže | | | | x
5 . | Colné riaditeľstvo | | | | x
6 . | Európske spotrebiteľské centrum | | | | x
7 . | Odbor vládnej agendy Úradu vlády | 1 (1o,0z) | | |
8 . | Ministerstvo financií Slovenskej republiky | 2 (0o,2z) | | |
9 . | Ministerstvo zahraničných vecí Slovenskej republiky | | | x |
10 . | Ministerstvo obrany Slovenskej republiky | | | x |
11 . | Štátny dopravný úrad | | | | x
12 . | Ministerstvo práce, sociálnych vecí a rodiny Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | x |
14 . | Slovenská obchodná inšpekcia | 7 (7o,0z) | | |
15 . | Ministerstvo kultúry Slovenskej republiky | 6 (6o,0z) | | |
16 . | Ministerstvo dopravy, výstavby a regionálneho rozvoja Slovenskej republiky | 4 (4o,0z) | | |
17 . | Ministerstvo hospodárstva Slovenskej republiky | | | x |
18 . | Podpredseda vlády SR pre ľudské práva a národnostné menšiny | | | | x
19 . | Ministerstvo spravodlivosti Slovenskej republiky | | | x |
20 . | Konferencia biskupov Slovenska | | | | x
21 . | Ministerstvo zdravotníctva Slovenskej republiky | | | x |
22 . | Odbor verejného obstarávania | | | | x
23 . | Ministerstvo vnútra Slovenskej republiky | | | x |
24 . | Odbor právnych služieb a odvolacích konaní | | | | x
25 . | Ministerstvo životného prostredia Slovenskej republiky | | | | x
26 . | Ministerstvo pôdohospodárstva a rozvoja vidieka Slovenskej republiky | | | x |
27 . | Úrad pre reguláciu sieťových odvetví | | | x |
28 . | Verejnosť | 2 (2o,0z) | 5 (5o,0z) | |
29 . | Úrad vlády Slovenskej republiky | | | x |
30 . | Národný bezpečnostný úrad | | | x |
| SPOLU | 33 (31o,2z) | 5 (5o,0z) | 12 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

GP SR

K Čl. 5 
V odseku 1 odporúčame vypustiť slová „(t. j. predseda, podpredseda a ďalších 10 členov)“ ako nadbytočné. 
Znenie odseku 2 odporúčame upraviť takto: 
„2) Predsedom komisie je predseda Úradu priemyselného vlastníctva Slovenskej republiky. Podpredsedom komisie je zástupca Colného riaditeľstva Slovenskej republiky.“. 
V odseku 3 odporúčame v písmenách a) až j) vypustiť číslovku „1“ ako nadbytočnú. 
V odseku 4 navrhujeme vypustiť poslednú vetu bez náhrady, pretože za činnosť svojho zástupcu zodpovedá inštitúcia, ktorá ho nominovala.

O

A

Pripomienky boli zapracované do predkladaného materiálu (čl. 4). (Označenie odsekov sa vzhľadom na pripomienku GP SR upravilo).

GP SR

K Čl. 8 
Odsek 4 odporúčame upraviť takto: 
„4) Výdavky spojené s činnosťou komisie sa uhrádzajú z rozpočtovej kapitoly Úradu priemyselného vlastníctva Slovenskej republiky.“.

O

A

GP SR

K Čl. 7 
Odsek 4 navrhujeme vypustiť, pretože používanie štátneho jazyka v úradnom styku pri rokovaniach upravuje § 3 ods. 3 písm. b) zákon NR SR č. 270/1995 Z. z. o štátnom jazyku Slovenskej republiky v znení neskorších predpisov. 
Odsek 9 odporúčame upraviť takto: 
„9) Uznesenie komisie je prijaté, ak za toto uznesenie hlasovala nadpolovičná väčšina prítomných členov komisie. Pri rovnosti hlasov rozhoduje hlas predsedu, prípadne podpredsedu, ak vedie rokovanie rady.“.

O

A

GP SR

K Čl. 4 
Článok 4 odporúčame spojiť s článkom 3.

O

A

GP SR

K Čl. 3 
V ods. 1 písm. f odporúčame slovo „vypracuje“ nahradiť slovom „vypracúva“. 
V ods. 2 za slová „štátnej správy“ odporúčame vložiť slová „a ďalších štátnych orgánov“, pretože napr. generálna prokuratúra nie je ministerstvom ani ostatným orgánom štátnej správy.

O

A

GP SR

K Čl. 2 
V odseku 1 odporúčame slovo „multirezortný“ nahradiť slovom „medzirezortný“ a súčasne odporúčame vypustiť slová „medzirezortnej koordinácie“ ako nadbytočné.

O

A

GP SR

K Čl. 1 štatútu 
Slová „(ďalej len „Komisia“)“ odporúčame nahradiť slovami „(ďalej len „komisia“)“ a súčasne odporúčame túto skratku dôsledne používať v celom texte štatútu.

O

A

GP SR

K štatútu 
Znenie návrhu štatútu si vyžaduje dôslednejšiu legislatívno-technickú a formulačnú úpravu.

O

A

Znenie návrhu štatútu bolo prepracované v nadväznosti na pripomienky.

GP SR

K materiálu, k časti 1. Úvod 
Odporúčame vypustiť skratku „(ďalej len „MSP“)“ ako nadbytočnú, pretože v ďalšom texte návrhu sa už viac nevyskytuje.

O

A

GP SR

K návrhu uznesenia vlády 
V častiach „ukladá“ a „vykonajú“ navrhujeme vypustiť slová „generálnemu prokurátorovi Slovenskej republiky“, pretože vláda SR nemôže z titulu jeho ústavného postavenia ukladať úlohy generálnemu prokurátorovi, ale len odporúčať. Z tohto dôvodu odporúčame do návrhu uznesenia vlády vložiť dve nové časti „odporúča“ a „na vedomie“ a v nich uviesť generálneho prokurátora Slovenskej republiky. 
Súčasne odporúčame spojiť časť C. s časťou B.

O

A

GP SR

K názvu komisie 
Z dôvodu širokého významu pojmov „falšovanie“ a „pirátstvo“ odporúčame slová „falšovaniu a autorskému pirátstvu“ nahradiť slovami „nezákonnému využívaniu práv duševného vlastníctva“.

O

N

Predkladateľ pripomienku neakceptoval. Výrazom "falšovanie a pirátstvo" sa chápe porušovanie všetkých práv duševného vlastníctva uvedených v stanovisku Komisie týkajúcom sa článku 2 Smernice Európskeho parlamentu a Rady 2004/48/ES o vymožiteľnosti práv duševného vlastníctva. Aj v nadväznosti na existenciu "Európskeho strediska pre sledovanie falšovania a autorského pirátstva" je vhodné, aby národný koordinátor, ktorým má byť zriaďovaná komisia, mal v názve rovnaký výraz.

OVA

m. č. 0004/2011/LPO 
I. Návrh uznesenia: 
C.1., 3. r.: „eur“ nahradiť „Eur“ – aj vo všetkých ďalších prípadoch v takomto kontexte 
C.2., 1. r.: „navýšiť“ nahradiť „zvýšiť“ 

II. Predkladacia správa: 
ods. 2, 3. r.: „„komisia“) zloženú“ nahradiť „„komisia“), zloženú“ 
ods. 3, 6. r.: medzi slová „pirátstva zriadené“ vložiť čiarku 
7. r.: „Európskym“ nahradiť „európskym“ – aj vo všetkých ďalších prípadoch a 
gramatických pádoch, keď sa neuvádza celý názov 

III. Doložka vplyvov: 
str. 2, ods. 6, 5. r.: „eur a to“ nahradiť „Eur, a to“ 

IV. Príloha k doložke: 
str. 3, 2.3.4., ods. 2, 4. zar., 2. r.: „dopadoch“ nahradiť „dosahoch“ – aj vo všetkých 
ďalších prípadoch a gramatických pádoch, keď nejde o 
fyzické dopady 

V. Materiál: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 
str. 1, 1., ods. 3, 5. r.: medzi slovami „výrobkov, bude“ vynechať čiarku 
2., ods. 1, 2. r.: „na základe ktorých“ nahradiť „na ktorých základe“ 
ods. 2, 3. r.: medzi slovami „spoločnosť, vrátane“ 
str. 2, ods. 3, 3. r.: „cieľom ktorej“ nahradiť „ktorej cieľom“ 
2.1., ods. 1, 3. r.: „zadefinované“ nahradiť „definované“ 
str. 4, 3.1., ods. 4, 1. r.: „Komisie“ nahradiť „komisie“ – aj vo všetkých ďalších prípadoch 
a gramatických pádoch, keď sa neuvádza celý názov 
3.2., ods. 2, 1. r.: medzi slová „pirátstva patria“ vložiť čiarku 
str. 5, 4., ods. 1, 2. r.: medzi slová „orgánu zloženého“ vložiť čiarku 
3. r.: medzi slová „sektora pôsobiacich“ vložiť čiarku.

O

ČA

Predkladateľ z uvedených pripomienok neakceptoval pripomienky uvedené k Doložke vplyvov (III.) a k Prílohe k doložke (IV.), nakoľko boli vypracované v súlade so šablónou ÚV SR, ktorá je na tento účel sprístupnená na webovom sídle ÚV SR.

MF SR | S predloženým materiálom je možné súhlasiť len za podmienky, že vplyv na štátny rozpočet vyplývajúci z materiálu bude hradený v rámci schválených limitov výdavkov kapitoly ÚPV SR na roky 2011 až 2013 a v nadväznosti na túto skutočnosť bude upravená doložka vybraných vplyvov. Z uvedeného dôvodu žiadame z návrhu uznesenia vlády SR vypustiť body C.1. a C.2. | Z | A | Pripomienka akceptovaná úpravou doložky vybraných vplyvov a vypustením bodov C.1 a C.2 z návrhu uznesenia vlády.

MF SR

Upozorňujeme na úlohu C.8. uznesenia vlády č. 667 zo 6. októbra 2010 k návrhu rozpočtu verejnej správy na roky 2011 až 2013, v ktorej sa ukladá ministrom nepredkladať v roku 2011 návrhy materiálov, ktoré zakladajú finančné nároky na zvýšenie výdavkov schválených v štátnom rozpočte na rok 2011 s rozpočtovými dôsledkami na štátny rozpočet.

Z

A

Pripomienka akceptovaná úpravou doložky vybraných vplyvov. 
V nadväznosti na obe zásadné pripomienky Ministerstva financií SR v rámci rozporového konania ÚPV SR pristúpil k úprave doložky vybraných vplyvov tak, že financovanie činnosti medzirezortnej komisie vo výške 356 eur v každom roku bude zabezpečené zo zdrojov v rámci schváleného limitu výdavkov rozpočtovej kapitoly ÚPV SR na roky 2011 až 2013. Na základe uvedeného Ministerstvo financií SR listom zo dňa 10. 03. 2011 (č. MF/11872/2011-411) oznámilo, že nemá pripomienky k upravenej doložke vybraných vplyvov a berie na vedomie, že výdavky na financovanie činnosti medzirezortnej komisie budú zabezpečené v rámci schváleného limitu výdavkov kapitoly ÚPV SR na roky 2011 až 2013.

SOI

Čl. 1 nahradiť slovné spojenie "zásady činnosti" slovom "postavenie" 
Odôvodnenie: 
Zásady činnosti sa nespomínajú v štatúte, ktorý upravuje výlučne úlohy, činnosť a postavenie Komisie,

O

A

SOI

Čl. 2 ods. 1, pojem „multirezortný“ navrhujem zmeniť na „medzirezortný 
Odôvodnenie: 
Zjednotenie pojmov, nakoľko sa v celom štatúte Komisia opisuje ako medzirezortný orgán,

O

A

SOI

Čl. 3 ods. 1 písm. l/ 
Skratky medzinárodných organizácií „WTO, WCO, WHO, OECD, WIPO“ navrhujem uviesťv plnom výraze, 

Odôvodnenie: Legislatívne pravidlá používania skratiek v právnych normách,

O

A

SOI

Čl. 3 ods. 1 písm. d/ 
Navrhujem skratku „EÚ“ nahradiť celým slovom „Európska únia“, 

Odôvodnenie: 
Legislatívne pravidlá pre používanie skratiek v právnych normách,

O

A

SOI

Čl. 3 ods. 1 písm. a/,  
navrhujem zjednotiť používanie slovného spojenia - práva duševného vlastníctva a skratky PDV, nakoľko v tomto prípade sú práva duševného vlastníctva rozpísané, pričom v ďalších častiach štatútu sa používa už len skratka PDV; Rovnako navrhujem nahradiť skratku „SR“ slovom „Slovenská republika“, 

Odôvodnenie: 
Úprava na zosúladenie textu štatútu; legislatívne pravidlá pre používanie skratiek v právnych normách,

O

A

SOI

Čl. 3 ods. 1 písm. f/ 
Navrhujeme pri slovnom spojení „falšovanie a autorské pirátstvo“ upozorniť v poznámke pod čiarou odkazom na smernicu, kde sa nachádza definícia pojmu; a súčasne navrhujem pojem „plnenie“ vypustiť, 

Odôvodnenie: 
Výrazom „falšovanie a pirátstvo“ sa chápe porušovanie všetkých práv duševného vlastníctva uvedených v stanovisku Komisie týkajúcom sa článku 2 smernice 2004/48/ES (Ú. v. EÚ L 94, 13.4.2005, s. 37); výkladovo totožné pojmy implementácia a plnenie,

O

ČA

Odkaz na slovné spojenie "falšovanie a pirátstvo" je uvedený v materiáli "Návrh na zriadenie medzirezortnej komisie pre koordináciu spolupráce v oblasti boja proti falšovaniu a autorskému pirátsvu", čo predkladateľ považuje za postačujúce. Slovo "plnenie" predkladateľ vypustil.

SOI

Čl. 4 ods. 2 
Nnavrhujem nahradiť skratku vláda „SR“ slovom vláda „Slovenskej republiky“, 

Odôvodnenie: 
Legislatívne pravidlá používania skratiek v právnych normách,

O

A

MK SR

bodu 3.2. 
- navrhujeme slovné spojenie „organizácie kolektívnej správy práv“ nahradiť termínom „organizácie kolektívnej správy“, nakoľko tento pojem zavádza § 79 zákona č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov. 
- odporúčame doplniť za slovami „organizácie kolektívnej správy práv“ odkaz na poznámku pod čiarou č. 8. 
- navrhujeme do poznámky pod čiarou č. 8 doplniť aj organizáciu kolektívnej správy „AGICOA Europe Slovensko“, z dôvodu neúplnosti výpočtu organizácií kolektívnej správy pôsobiacich na území Slovenskej republiky.

O

A

MK SR

čl. 7  
- v ods. 1 v druhej vete navrhujeme za slovami „ak tak nemôže urobiť“ doplniť slovo „predseda“ z dôvodu upresnenia formulácie. 
- v ods. 1 v druhej vete odporúčame slovo „zasadnutia“ nahradiť pojmom „rokovanie“, z dôvodu zjednotenia terminológie používanej v celom texte. 
- v ods. 1 navrhujeme zvážiť potrebu častejších rokovaní Komisie, najmenej však štyrikrát do roka/štvrťročne. 
- v ods. 2 odporúčame slovo „stretnutia“ nahradiť pojmom „rokovania“, z dôvodu zjednotenia terminológie používanej v celom texte. 
- v ods. 9 navrhujeme nahradiť slovné spojenie „väčšinový súhlas“ slovami „súhlas nadpolovičnej väčšiny“. 
- v ods. 10 navrhujeme doplniť primeranú lehotu, do ktorej má tajomník Komisie zaslať záznam z rokovania Komisie členom a prizvaným účastníkom.

O

ČA

Predkladateľ neakceptoval pripomienku ohľadne častejších rokovaní komisie, nakoľko pravidelné rokovania komisie 2x ročne považuje za dostatočné. V prípade potreby je možné kedykoľvek zvolať mimoriadne rokovanie komisie.

MK SR

čl. 1  
- odporúčame slovo „poslanie“ nahradiť výrazom „postavenie“. 
- legislatívnu skratku odporúčame zaviesť v súlade s legislatívnymi pravidlami (bod 8), podľa ktorých sa má začínať malým písmenom.

O

A

MK SR

čl. 2  
- v odseku 1 odporúčame nahradiť slovo „multirezortný“ iným vhodným výrazom, napr. medzirezortný, ďalej odporúčame vypustiť zavedenú legislatívnu skratku PDV, zavádzanie legislatívnych skratiek zo začiatočných písmen je v rozpore s legislatívnymi pravidlami (bod 8).

O

A

MK SR

čl. 3  
- odporúčame, vzhľadom na vyššie uplatnenú pripomienku, nepoužívať skratku „SR“ ale túto rozpísať slovne „Slovenská republika“ v príslušnom tvare. Pripomienka platí pre celý návrh štatútu komisie. 
- v ods. 1 písm. d) navrhujeme nepoužívať skratku „EÚ“ ale túto rozpísať slovne „Európska únia“ v príslušnom tvare a uvedené uplatniť v celom texte. 
- v písmene f), ak má komisia národnú stratégiu vypracúvať každoročne, resp. opakovane, odporúčame nahradiť slovo „vypracuje“ slovom „vypracúva“ a doplniť časový údaj, napr. každoročne. 
- v písmene l) nie je zrozumiteľné pre koho komisia pripravuje stanoviská na účely medzinárodných rokovaní, odporúčame v tomto smere dopracovať.

O

A

MK SR

čl. 5  
- odporúčame odsek 1 upraviť napr. takto: „Komisia má 12 členov, z ktorých každý má jeden hlas. Komisiu tvoria predseda, podpredseda a ďalší členovia.“. Ustanovenie o tom, že tajomník nemá hlasovacie právo odporúčame presunúť do čl. 8, ktorý upravuje postavenie a úlohy tajomníka komisie a sekretariátu. 
- v odseku 3 odporúčame vypustiť číslovku 1 vo všetkých písmenách pre nadbytočnosť. 
- v odseku 4 odporúčame druhú a tretiu vetu spojiť a formuláciu upraviť takto: „Členov komisie a ich zástupcov vymenúva a odvoláva predseda komisie na návrh príslušného ministra alebo vedúceho štátneho orgánu alebo inštitúcie.“. 
- v ods. 5 navrhujeme slovné spojenie „zmene príslušného člena Komisie“ nahradiť pojmom „zániku členstva v Komisii“ a následne špecifikovať možné spôsoby zániku členstva v Komisii. 
- v ods. 6 odporúčame slovo „zasadnutia“ nahradiť pojmom „rokovanie“, z dôvodu zjednotenia terminológie používanej v celom texte.

O

A

Pripomienky boli akceptované v nadväznosti na pripomienky iných subjektov. Po MPK sa zmenilo označenie článku (pôvodne čl. 5, po MPK čl. 4).

MDVaRR SR

materiál 
na str. 1 v druhom odseku navrhujeme zrušiť legislatívnu skratku „MSP“ z dôvodu, že v ďalšej časti materiálu sa už viac nepoužíva,

O

A

MDVaRR SR

materiál 
v časti materiálu „Návrh na zriadenie...“ odporúčame zaviesť legislatívnu skratku „Komisia“ z dôvodu, že v texte sa používa a nie je zavedená,

O

A

MDVaRR SR

materiál 
na str. 5 odporúčame v texte zmeniť číslovanie odkazov na poznámku pod čiarou (chýba odkaz na poznámku č. 8).

O

A

MDVaRR SR

materiál 
na str. 4 v štvrtom odseku slovo „Komisie“ navrhujeme nahradiť slovom „komisie“,

O

A

Verejnosť

Štatút - k čl. 6 
Navrhujem v Štatúte v čl. 6 upraviť text nasledovne: 

"Komisia môže využívať pri plnení svojich úloh odborné poznatky a skúsenosti vedeckých inštitúcií a subjektov verejného a súkromného sektora pôsobiacich v oblasti ochrany PDV, ako aj v iných oblastiach." 

Zdôvodnenie: 

Metódy ochrany práv duševného vlastníctva čoraz viac zasahujú do základných práv a slobôd ľudí. (Príkladom môže byť monitorovanie a blokovanie obsahu internetu zo strany niektorých poskytovateľov internetového pripojenia.) 

Z tohto dôvodu je dôležité, aby Komisia pri svojich rozhodnutiach využívala odborné poznatky aj takých inštitúcií a organizácií, ktoré pôsobia v oblasti ochrany ľudských práv. Zároveň považujem za potrebné, aby Komisia zohľadňovala aj odborné poznatky a skúsenosti rôznych subjektov, ktoré na základe licencií ako je European Union Public License poskytujú svoje práva duševného vlastníctva ďalším subjektom. 

Materiál akoby zabúda na fakt, že existujú legálne možnosti bezplatného zdieľania výsledkov duševnej činnosti autora.

O

A

Verejnosť

Štatút - čl. 3 alebo čl 4 
Navrhujem do Štatútu do čl 3 alebo čl 4 doplniť odsek: 

"Komisia prijíma podnety, návrhy a pripomienky aj od verejnosti." 

Zdôvodnenie: 

Zdôvodnenie: Komisia musí konať transparentne a umožniť aj verejnosti, aby sa mohla k návrhom vyjadriť ešte pred schválením uznesenia Komisie.

O

A

Pripomienka síce nebola priamo zapracovaná do článkov 3 a 4, avšak zo znenia článku 5 vyplýva, že komisia pri svojej činnosti využíva aj poznatky a skúsenosti subjektov súkromného sektora.

Verejnosť

Štatút - čl. 3 
Navrhujem do Štatútu do čl. 3 doplniť nasledujúci text: 

"Komisia o svojej činnosti priebežne informuje verejnosť na webovom sídle Úradu priemyselného vlastníctva." 

Zdôvodnenie: 

Činnosť Komisie musí byť transparentná a musí byť určené konkrétne miesto, kde bude možné nájsť informácie o jej činnosti. Návrh štatútu na informovanie verejnosti nemyslí. 

V zmysle štatútu má mať Komisia právomoci dávať aj rôzne odporúčania, návrhy, podnety, má mať právomoc iniciovať a koordinovať informačné kampane, koordinovať plnenie stratégie a akčného plánu a podobne. Časť tejto činnosti pravdepodobne nebude vykonávaná priamo na zasadaniach Komisie a preto o nej pravdepodobne nebudú dostatočné informácie v zápisoch zo zasadaní Komisie.

O

A

Verejnosť

Štatút - čl 3 ods. 1 písm i) 
Navrhujem v Štatúte Komisie v čl. 3 upraviť odsek 1 písmeno i) nasledovne: 
"i) sprostredkováva vzdelávanie pre dotknuté inštitúcie v oblasti boja proti falšovaniu a autorskému pirátstvu a v oblasti možností využívania a zdieľania výsledkov duševnej činnosti bez porušovania práv duševného vlastníctva," 

Zdôvodnenie: 

Vzdelávanie by malo byť zamerané aj na vysvetľovanie možností legálneho zdieľania poznatkov a výsledkov duševnej činnosti autorov. Bez toho môže prísť k jednostranným kampaniam, ktoré budú opomínať napríklad legálne možnosti zdieľania softvéru definované v licencii EUPL - European Union Public Licence a iných kompatibiliných licenciách. Upozorňujem, že s využívaním licencií ako je EUPL počíta viacero materiálov schválených vládou SR v oblasti informatizácie. 

Prevenciu porušovania práv duševného vlastníctva je možné dosiahnuť nie len informovaním o ochrane duševného vlastníctva, ale aj informovaním o právach autorov udeľovať súhlas na využívanie svojho diela a o možnostiach zdieľania diel autorov.

O

A

Verejnosť

Štatút - čl 3 ods. 1 písm h) 
Navrhujem v Štatúte Komisie v čl. 3 upraviť odsek 1 písmeno h) nasledovne: 

"h) iniciuje a koordinuje informačné kampane a programy na zvyšovanie povedomia verejnosti o ochrane duševného vlastníctva, o právach autorov a o možnostiach využívania a zdieľania výsledkov duševnej činnosti bez porušovania práv duševného vlastníctva," 

Zdôvodnenie: 

Informačné kampane by mali byť zamerané aj na propagáciu možností legálneho zdieľania poznatkov a výsledkov duševnej činnosti autorov. Bez toho môže prísť k jednostranným kampaniam, ktoré budú opomínať napríklad legálne možnosti zdieľania softvéru definované v licencii EUPL - European Union Public Licence a iných kompatibiliných licenciách. 

Prevenciu porušovania práv duševného vlastníctva je možné dosiahnuť nie len informovaním o ochrane duševného vlastníctva, ale aj informovaním o právach autorov udeľovať súhlas na využívanie svojho diela.

O

A

Verejnosť

Štatút - článok 7, odsek 10: 
Navrhujem v Štatúte medzirezortnej komisie v článku 7 odsek 10 upraviť text nasledovne: 
"10) Záznam z rokovania Komisie, ktorého prílohou je prezenčná listina, vypracúva a zasiela tajomník Komisie elektronicky všetkým členom Komisie ako aj prizvaným účastníkom najneskôr do 10 dní po rokovaní Komisie. Záznam so zapracovanými pripomienkami členov Komisie autorizuje predseda Komisie. Záznam obsahuje uznesenia, stanoviská, odporúčania Komisie a ich zdôvodnenia, ako aj informácie o prerokúvaných návrhoch a pripomienkach, priebehu zasadania a diskusie. Záznam z rokovania Komisie sa zverejňuje na webovom sídle Úradu priemyselného vlastníctva najneskôr do 15 dní po rokovaní Komisie." 

Zdôvodnenie: 

Verejnosť má právo byť informovaná o priebehu rokovaní Komisie, ako aj o všetkých uzneseniach Komisie a prerokúvaných materiáloch, pokiaľ nebudú podliehať utajeniu. 

Záznam z rokovania by mal z hľadiska transparentnosti obsahovať aj priebeh zasadania a diskusie, aby bolo zrejmé, kto sa ho zúčastnil, aké konkrétne návrhy a pripomienky kto konkrétne predložil a ako boli vyhodnotené. Potrebné je uvádzať aj zdôvodnenia ku jednotlivým odporúčaniam a uzneseniam, aby bolo zrejmé, na základe akých dôvodov boli prijaté. 

Je tiež dôležité stanoviť konkrétne časové termíny pre zasielanie záznamu z rokovania. 

Záznamy z rokovania by mali mať členovia rady možnosť pripomienkovať, keďže zhotoviteľ záznamu môže pozabudnúť uviesť niektoré prerokované skutočnosti a priebeh diskusie.

O

N

Predkladateľ uvedenú pripomienku neakcetoval s poukazom na ustanovenie Štatútu, podľa ktorého sú rokovania komisie v zásade neverejné, ak komisia nerozhodne inak. Predmetom rokovaní budú aj skutočnosti a informácie, pri ktorých sa uplatňuje § 11 ods. 1 písm. c) zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. O svojej činnosti bude komisia informovať na webovom sídle Úradu priemyselného vlastnícvta SR v rozsahu, ktorý nie je v rozpore s uvedeným ustanovením zákona o slobode informácií. V tejto súvislosti bola akceptovaná pripomienka verejnosti vo vzťahu k čl. 3 Štatútu.

Verejnosť

Štatút - článok 7, odsek 2 
Navrhujem v Štatúte medzirezortnej komisie v článku 7 odsek 2 upraviť text nasledovne: 
"2) Pozvánku s dátumom, časom a miestom stretnutia, návrh programu rokovania a príslušnú dokumentáciu elektronicky zasiela členom Komisie tajomník najmenej 10 dní pred termínom rokovania. Tajomník komisie zároveň zabezpečí zverejnenie pozvánky, návrhu programu rokovania, príslušnej dokumentácie a zoznamu prizvaných osôb na webovom sídle Úradu priemyselného vlastníctva najneskôr 5 dní pred rokovaním Komisie." 

Zdôvodnenie: 

Verejnosť má právo byť vopred informovaná o každom chystanom zasadaní Komisie pre koordináciu spolupráce 
v oblasti boja proti falšovaniu a autorskému pirátstvu. Verejnosť má taktiež právo poznať program rokovania a dokumentáciu (pokiaľ nepodlieha utajeniu), ktorou sa Komisia bude zaoberať. 

Z dôvodu transparentnosti kreovania záverov Komisie je nutné zverejňovať aj informácie o prizvaných osobách na rokovanie. 

Komisia a jej činnosť bude financovaná z verejných zdrojov a preto verejnosti musia byť informácie proaktívne sprístupňované bez toho, aby občania museli prácne pátrať po jednotlivých informáciách.

O

N

Predkladateľ uvedenú pripomienku neakcetoval s poukazom na ustanovenie Štatútu, podľa ktorého sú rokovania komisie v zásade neverejné, ak komisia nerozhodne inak. Predmetom rokovaní budú aj skutočnosti a informácie, pri ktorých sa uplatňuje § 11 ods. 1 písm. c) zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.